Watch also in iWant or TFC.tv

Nagpaalala ang Department of Labor and Employment ng tamang pasahod para sa mga manggagawang papasok sa ika-25 ng Pebrero, isang special non-working holiday para gunitain ang ika-31 anibersaryo ng EDSA People Power Revolution.

Ayon sa Proclamation No. 50 na inisyu noong Agosto 2016, iiral ang mga kaugnayang patakaran na dapat sundin ng mga employers sa Sabado:

- No work, no pay para sa mga empleyadong hindi nagtrabaho

- Tatanggap ng karagdagang 30 pursiyento ng arawang sweldo para sa mga pumasok sa trabaho

- Tatanggap ng karagdagang 30 pursiyento ng hourly rate ang mga empleyadong nag-overtime

- Tatanggap ng karagdagang 50 pursiyento ang mga empleyadong magkakansela ng day-off para pumasok sa ika-25 ng Pebrero